wickkiey/tamil-wikipedia-chunked huggingface dataset:
# இந்திய அரசியலமைப்புச் சட்டம் - மதம் சாதி பால் பிறப்பிடத்தால் வேறுபாடு

இந்திய அரசியலமைப்பில் (Constitution of India) மதம், சாதி, பால், இனம் மற்றும் பிறப்பிடத்தின் அடிப்படையில் வேறுபாடுகாட்டக் ( discrimination) கூடாது. ஆனால் இதற்கு சில விதி விலக்குகளும் உண்டு
# இந்திய அரசியலமைப்புச் சட்டம் - மதம் சாதி பால் பிறப்பிடத்தால் வேறுபாடு

## அறிமுகம்

இந்திய அரசியலமைப்புச் சட்டம் உறுப்பு 15 தமது குடிமக்களிடம் அரசு சாதி, மதம், பால், பிறப்பிடம் இவற்றின் அடிப்படையில் எந்த வேறு பாட்டையும் காட்டக் கூடாது என்று விதிக்கிறது. உறுப்பு 14 சட்டத்தின் முன் அனைவரும் சமம், சட்டங்களினால் அனைவருக்கும் பாதுகாப்பு என்று பொதுவான கருத்து கூறப்பட்டுள்ளது. அரசு தமது குடிமக்களிடம் வேறுபாடு காட்டக்கூடாது என்று விதித்தாலும் இதற்கு விதிவிலக்காக சமுதாயத்திலும் கல்வியிலும் பின் தங்கியவர்களுக்காக சிறப்பு சலுகைகள் வழங்கி சட்டம் இயற்றலாம் என்றும் அரசியலமைப்புச் சட்டம் அனுமதிக்கறது..
# இந்திய அரசியலமைப்புச் சட்டம் - மதம் சாதி பால் பிறப்பிடத்தால் வேறுபாடு

## உறுப்பு 15

**உறுப்பு 15(1)**: எந்த ஒரு குடிமகனையும் மதம்,சாதி, பால் பிறப்பிடம் ஆகியவற்றின் அடிப்படையிலும் சமமாக நடத்தத் தவறக்கூடாது.: இராஜஸ்தான் மாநிலத்தில் சில கிராமமக்கள் கொள்ளையர்களுக்குப் புகலிடம் கொடுப்பதைத் தவிர்க்க அம்மாநில அரசு அங்கு சில காவலர்களை நியமித்து, அதன் செலவை அக்கிராம மக்களே ஏற்க வேண்டும் என்றும், இச்செலவிலிருந்து அங்கு வசிக்கும் முகமதியர்களுக்கும், அரிசனங்க்களுக்கும் விலக்கு அளித்து சட்டம் இயற்றியது. இப்பாகுபாடு முறையற்றது என்று கூறி உச்சநிதிமன்றம் இச்சட்டத்தை தள்ளுபடி செய்தது.
1. ஷேக் ஹசேன் vs ஷேக் முகமது (Sheik Hussain vs Sheik Mohammad),:1861 ஆண்டு பம்பாய் நகர காவல் சட்டம், பம்பாய் நகருக்குள்ளே பிறந்த பழைய குற்றவாளிகளுக்கு விலக்கும் வெளியே பிறந்தவர்களுக்கு தண்டனையும் வழங்க வகை செய்திருந்தது. பிறப்பால் பாகுபாடு செய்யும் இந்த சட்டம் செல்லாது என்று பம்பாய் உயர்நிதிமன்றம் தள்ளுபடி செய்தது.
1. டி பி ஜோசி vs ம.பி மாநிலம் ( D.P Joshi vs M.P state):மருத்துவக் கல்லூரி மாணவர்கள் சேர்க்கைக்காக நன்கொடை பெறுவதில் மத்தியப் பிரதேச மாநிலத்தை குடியிருப்பாகக் கொண்டவர்களுக்கு விலக்கு அளிக்கப்பட்டு சட்டம் இயற்றப்பட்டது. இது குறித்த வழக்கில் அரசியல் சட்டம் பிரிவு 15 தடை செய்வது பிறப்பால் பாகுபாடு செய்வதைத்தான் என்றும் குடியிருப்பால் பாகுபாடு செய்வதை அல்ல என்றும் நீதிமன்றம் விளக்கம் கூறியது.
1. யுசுப் அப்துல் அஜிஸ் vs பம்பாய் ( Yousuf abdul ashis vs Bombay):இந்திய தண்டனைச் சட்டம் 497 இன்படி மணமான பிற பெண்களிடம் முறைதவறி பாலியல் தொடர்பு கொள்ளும் ஆண்மகன் மட்டுமே தண்டனைக்குள்ளக்கப்படுகிறான். இது பிறப்பால் வேறுபடுத்தப்படும் சட்டம் என்ற வழக்கில் பெண்களுக்காக சிறப்புச்சட்டம் இயற்ற அரசியலமைப்புச் சட்டம் உறுப்பு 15 (3) வகை செய்கிறது. ஆதலால் இது செல்லும் என்று தீர்ப்பு வழங்கப்பட்டிருகின்றது.
# ஒரு பிரிவுரை: தவிர்க்கப்பட்ட துக்கம்

**ஒரு பிரிவுரை: தவிர்க்கப்பட்ட துக்கம்** (*A Valediction: Forbidding Mourning*) என்பது கவிஞர் ஜான் டான்னே (*John Donne*) ஆங்கிலத்தில் எழுதிய ஒரு நுண்புலக் கவிதை. 1611 அல்லது 1612 ஆம் ஆண்டுவாக்கில் அவர் தனது மனைவி ஆன்னைப் பிரிந்து ஐரோப்பியக் கண்டத்திற்குச் சுற்றுப்பயணம் செய்தபோது எழுதியதாகக் கருதப்படுகிறது. "ஒரு பிரிவுரை" என்பது 36 வரிகளைக் கொண்ட ஒரு காதல் கவிதை. டான்னே இறந்து இரண்டு ஆண்டுகளுக்குப் பின் 1633 ஆம் ஆண்டில் "பாடல்களும் செய்யுட்களும்" (*Songs and Sonnets*) என்ற தலைப்பில் ஒரு கவிதை தொகுப்பாக வெளியிடப்பட்டது. இந்தக் கவிதையில் காதலர் இருவர் நீண்ட காலம் பிரிய நேர்ந்தபோது, அவர்களிடையே வெளிப்படும் உணர்ச்சிகளை அழகாகத் தனது கவிதை நடையில் கூறியிருப்பார். விமர்சகரிடத்தில் நல்ல வரவேற்பைப் பெற்றது. இவரின் மற்ற படைப்புகளான ஒரு பிரிவுரை: சாளரத்தில் எனது பெயர், தியானம் III, புனித விளக்கங்கள் மற்றும் அழுகையின் பிரிவுரை ஆகியவையும் நல்ல வரவேற்பைப் பெற்றன.  
டான்னே தனது கவிதையில் விடுவித்துக் கொள்ள முடியாத இரு முனைகளைக் கொண்ட வரையும் கவராயத்துடன் காதலர்களை ஒப்பிடுகிறார். இவ்வொப்புமையானது அவரது கலை நுணுக்கத் திறணுக்கு எடுத்துக்காட்டு எனப் புகழப்படுகிறது. இது மிகையான நுண்புலக் கவிதைக்கு எடுத்துக்கட்டு என்றும் விமர்சிக்கப்படுகிறது. இருப்பினும் ஆங்கில கவிதைகளில் "நன்கு அறியப்பட்ட கவிதையாக" உள்ளது. இலக்கிய விமர்சகர்களிடத்தில் அறியப்படும் மிகவும் பிரபலமான எடுத்துக்காட்டு மேற்கோள், "டான்னே ஒரு நுட்பமான மற்றும் துல்லியமான வார்த்தைகளை குறிப்பாக "ஒரு பிரிவுரை" என்பதுடன் இணைத்து, கவிதையின் கருப்பொருளை அந்த வார்த்தைகளுடன் பொருந்துமாறு சரியாக பயன்படுத்துகிறார்" என்பதாகும்.
# ஒரு பிரிவுரை: தவிர்க்கப்பட்ட துக்கம்

## பின்னணி

ஜான் டான்னே 21 சனவரி 1572 ஆம் ஆண்டில் ஒரு செல்வச் செழிப்பான இரும்புக் கருவிகள் விற்கும் வியாபாரியின் மகனாகப் பிறந்தார். அவரது தந்தை இரும்பு வியாபாரம் செய்யும் சக வியாபாரிகளின் கூட்டமைப்பிற்கு பாதுகாவலராகவும் இருந்தார். ஜான் டான்னேயின் தாய் மனைவி எலிசபத் ஆவார். ஜான் டான்னேயின் தந்தை இறந்தபோது இவருக்கு நான்கு வயதுதான் ஆகியிருந்தது. அவரது குடும்பத் தொழிலில் ஈடுபடுத்தாமல் அவரது அம்மா எலிசபத் அவரை நன்கு படிக்க வைத்தார். அவரது தந்தை விட்டுச் சென்ற பணத்தின் மூலம் டான்னேவிற்கு தனிப்பட்ட முறையில் ஆசிரியர்களைக் கொண்டு இலக்கணம், கலை, கணிதம், வரலாறு மற்றும் வேற்று மொழிகள் கற்றுக் கொடுத்தார். மேலும் இவரின் கல்வி கற்றலுக்கு பொருளாதார ரீதியாக எந்த தடங்கலும் இருக்கக் கூடாது என்பதற்காக எலிசபத் ஒரு வசதியான மருத்துவர் ஒருவரை இரண்டாவதாக மணந்து கொண்டார். டான்னே தன்னை ஓர் எளிமையான கவிஞர் மற்றும் மனிதர் என்று மட்டும் பிறரிடம் காட்டிக்கொண்டார். ஹார்ட் ஹால், ஆக்ஸ்போர்டில் படித்து முடித்தபின், டான்னே லிங்கன் இன்னில் தனிப்பட்ட கல்வி பயில ஆரம்பித்தார். அங்கு அவர் வரலாறு, கவிதை, இறையியல் மற்றும் "மனிதாபிமான கற்றல் மற்றும் மொழிகள்" ஆகியவற்றில் தனது முழு கவனத்தையும் செழுத்தினார். லிங்கன் இன்னில் தான் இவர் கவிதை எழுத ஆரம்பித்தார்.  
நவம்பர் 1597 ஆம் ஆண்டில் தோமஸ் ஈகர்டனின் முதன்மைச் செயலாளராக டான்னே பணி புரிந்தார். மேலும் சிறிது நாட்களிலேயே ஈகர்டனின் மகள் (ஈகர்டனுடன் பிறந்தவரின் மகள்) ஆனி மூர்ரை சந்தித்தார். 1599 ஆம் ஆண்டு சந்திப்பிற்குப் பிறகு 1600 ஆம் ஆண்டில் இருவரும் காதலிக்க தொடங்கினர். அவர்களிடையே கடிதங்களைப் பரிமாறிக் கொண்டனர். அந்தக் கடிதங்களின் வாயிலாக, ஆனின் தந்தை சர் ஜார்ஜ் மூர் சந்தேகம் கொள்ளத் தொடங்கியதையும், டான்னே தனது ஆதரவாளரான ஈகர்டனின் உதவியுடன் ஆன்னைத் தேர்ந்தெடுப்பதற்கு உறுதி எடுத்துக் கொண்டதையும் அறிய முடிகிறது. அவர்கள் இருவரும் இரகசிய மணம் புரிந்தனர். இதை மூர் 1602 ஆம் ஆண்டில் கண்டுபிடித்தார். பின் டான்னேவை நியதிச் சட்டத்தை மீறினார் என்று கடற்படை சிறைக்கு அனுப்பினார். அநேக கோரிக்கைகளுக்குப் பிறகு, டான்னே பதவி நீக்கம் செய்யப்பட வேண்டும் என்று ஈகர்டன் ஒப்புக் கொண்டார். டான்னே ஈகர்டனுக்கு கடிதம் எழுதிய பிறகு, அவர் சிறையிலிருந்து விடுவிக்கப்பட்டார், மேலும் நீதிமன்ற விசாரணையில் அவரது திருமணம் சரியானதாக ஒப்புக்ககொள்ளப்பட்டு, டான்னே எந்த நியதி சட்ட மீறல்களிலும் ஈடுபடவில்லை என்று தண்டனையில் இருந்து விலக்களிக்கப்பட்டது. 1611 அல்லது 1612 ஆம் ஆண்டில் சர் ராபர்ட் ட்ரூரி உடன் ஐரோப்பா கண்டத்திற்குப் பயணம் செய்யத் தயாரானபோது, கர்ப்பமாக இருந்த அவரது மனைவி ஆனிக்கு "ஒரு பிரிவுரை" எனும் இக்கவிதை டான்னேயால் எழுதப்பட்டது. டான்னே மறைந்த பின்னர் 1633 ஆம் ஆண்டில், "பாடல்கள் மற்றும் செய்யுட்கள்" என்ற தொகுப்பின் ஒரு பகுதியாக இந்தக் கவிதை வெளியிடப்பட்டது.
# இடைநிலைப் பள்ளி இறுதி வகுப்புச் சான்றிதழ்

**இடைநிலைப் பள்ளி இறுதி வகுப்புச் சான்றிதழ்** ( (*Secondary School Leaving Certificate, SSLC*) சுருக்கமாக **எஸ் எஸ் எல் சி** என்பது இந்தியாவில் உயர்நிலை படிப்பு மட்டத்தில் ஆய்வின் முடிவில் பரிசோதனைக்குப் வெற்றிகரமாக நிறைவு செய்த ஒரு மாணவர் மூலம் பெறப்பட்ட ஒரு சான்றிதழ் ஆகும். இந்தியாவில் எஸ் எஸ் எல் சி தேர்வை, 10 ஆம் வகுப்பு பொது தேர்வு எனவும், 10 ஆம் வகுப்பு பரீட்சை எனவும் பொதுவாக அழைக்கப்படுகிறது. எஸ் எஸ் எல் சி இந்தியாவில், குறிப்பாக கேரளா, கர்நாடகா, தமிழ்நாடு ஆகிய பல மாநிலங்களில் பிரபலமான ஒரு பொதுவான தகுதித் தேர்வாகும்.
# இடைநிலைப் பள்ளி இறுதி வகுப்புச் சான்றிதழ்

## பொருந்துமை

இந்தியக் கல்வி முறையானது அடிப்படையில் ஐந்தாண்டு ஆரம்ப பள்ளிக் கல்வியை கொண்டுள்ளது, அதன்பிறகு ஐந்து ஆண்டுகள் இரண்டாம்நிலைப் பள்ளிக் கல்வியாக உள்ளது. இரண்டாம்நிலை பள்ளிப் படிப்பின் இறுதியில், இந்த எஸ் எஸ் எல் சி தவிர்க்க முடியாத ஒன்றாகும். இந்த சான்றிதழைப் பெறுவதற்கு, மாணவர் தனது அடிப்படைப் பள்ளி அல்லது அடிப்படைக் கல்வியை நிறைவுசெய்ததாக கருதப்படுகிறார்.  
எஸ் எஸ் எல் சியை வெற்றிகரமாக முடிந்தபிறகு, தனது கல்வியை தொடர விரும்பும் ஒரு மாணவர், தேர்வு செய்யும் நிபுணத்துவத்தை அடிப்படையாகக் கொண்டு ஒரு பாடத்திட்டத்தில் இணைகிறார். இது ஒரு பல்கலைக்கழகத்திற்குள் நுழைவதற்குப் போதுமான அறிவை அளிக்கிறது, இது இரண்டு ஆண்டுகளுக்கு முன்னரே முன்கூட்டிய பல்கலைக்கழக பாடமாக (*Pre-university course (PUC*) என அழைக்கப்படுகிறது.மேலும் இந்த ஆய்வின் படி ஒரு மாணவர் இளங்கலை படிப்புகளுக்கு ஒரு பல்கலைக்கழகத்தில் நுழையலாம்.  
மாற்றாக, எஸ் எஸ் எல் சி சான்றிதழை பெற்றுக்கொண்ட பிறகு, ஒரு தொழில் நுட்ப பயிற்சி நிறுவனத்தில் கலந்துகொள்ள ஒரு மாணவர் தேர்வு செய்யலாம், அங்கு இயந்திர (கை)த் தொழில் சம்பந்தமான திறன்களைப் பயிற்றுவிக்க முடியும். மேலும் பொறியியல் மற்றும் பட்டயப் படிப்பு (*Diploma*) மூன்று வருட படிப்பிற்காக பல் தொழில் நுணுக்கங்களைக் கற்பிக்கும் நிறுவனமான பாலிடெக்னிக்கில் சேரலாம். எஸ் எஸ் எல் சியை முடித்த பிறகு தொழிற்கல்வி தொடர்பான படிப்புகளில் சேர இது வழிவகுக்கும். தற்போது வேலைவாய்ப்பு நோக்கங்களுக்காக இந்திய அரசாங்கத்தின் கீழ் ஒரு கடவுச் சீட்டு பெற எஸ் எஸ் எல் சி (அல்லது அதற்கு சமமான) கல்வித்தகுதி தேவை.
# இடைநிலைப் பள்ளி இறுதி வகுப்புச் சான்றிதழ்

## முக்கியத்துவம்

எஸ் எஸ் எல் சி பொது தேர்வு , பள்ளிக் கல்வித் துறையால் (பள்ளியின் ஆசிரியரியர் அல்லாமல்) இணைக்கப்பட்டுள்ள ஒரு பிராந்தியக் குழுவால் வடிவமைக்கப்பட்டு பரீட்சை நடத்தப்படுகிறது. எஸ் எஸ் எல் சி பரீட்சையில் ஒரு மாணவரின் செயல்திறன் இந்தியாவில் உள்ள முந்தைய பல்கலைக்கழக படிப்புகளுக்கு அனுமதிக்கும் காரணிகளில் ஒன்றாகும். எனவே, எஸ் எஸ் எல் சி பெரும்பாலும் ஒரு மாணவர் மேற்கொள்கின்ற முதல் முக்கிய பரிசோதனையாக கருதப்படுகிறது.  
இந்தியாவில் பிறப்பு மற்றும் இறப்புகள் பதிவு செய்ய கட்டாயமாக்கப்படாத காலப்பகுதியில், பிறந்த தேதிக்கான சான்றுகளின் முதன்மை வடிவமாக எஸ் எஸ் எல் சி சான்றிதழ் பயன்படுத்தப்பட்டது. இது 1989 க்கு முன்பு பிறந்தவர்களுக்கு ,பிறந்த தேதியின் ஆதாரத்திற்கு செல்லுபடியாகக்கூடிய ஒரு வடிவமாகும். வெளியுறவு அமைச்சக இணையதளத்தில் படி இந்திய குடிமை அதிகாரிகள் கடவுச்சீட்டு போன்ற குடிமை ஆவணங்களை பயன்படுத்தப்பட்டது.
# டிரென்டன் சண்டை

**டிரென்டன் சண்டை** (Battle of Trenton) என்பது, ஒரு சிறிய, ஆனால் அமெரிக்கப் புரட்சிப் போரில் முக்கியத்துவம் வாய்ந்த சண்டை ஆகும். இது 1776 டிசம்பர் 26 ஆம் தேதி நியூ செர்சியில் உள்ள டிரென்டனில் இடம்பெற்றது. டிரென்டனுக்கு வடக்கில் உள்ள டெலவேர் ஆற்றை முதல்நாள் இரவு ஜார்ஜ் வாசிங்டன் கடந்த பின்னர், அவர் அமெரிக்க விடுதலை இராணுவத்தின் முக்கிய பிரிவை, டிரென்டனில் முகாமிட்டிருந்த "எசிய"ப் (Hessian) படைகளுக்கு எதிராக வழிநடத்திச் சென்றார். குறுகிய நேரச் சண்டைக்குப் பின்னர் ஏறத்தாழ எல்லா எசியப் படைவீரர்களும் பிடிபட்டனர். அமெரிக்கர்களுக்கு புறக்கணிக்கத்தக்க சேதமே ஏற்பட்டது. இது அமெரிக்க விடுதலைப் படை வீரரின் மன உறுதியை அதிகரித்தது.  
அமெரிக்க விடுதலைப் படை, முன்னர் நியூயார்க்கில் பல தோல்விகளைச் சந்தித்ததுடன், அங்கிருந்து நியூசெர்சி ஊடாகப் பென்சில்வேனியாவுக்குப் பின்வாங்கவும் நேரிட்டது. படையினர் மத்தியில் மன உறுதி மிகவும் குறைவாக இருந்தது. அந்த ஆண்டை ஒரு சாதகமான நிகழ்வுடன் முடிக்க விரும்பிய, விடுதலைப் படையின் தலைமைத் தளபதியான ஜார்ஜ் வாசிங்டன், 25-26 இரவு டெலவேர் ஆற்றைக் கடந்து எசியப் படை முகாமைச் சுற்றிவளைக்கத் திட்டமிட்டார். ஆற்றைப் பனி மூடியிருந்ததுடன், காலநிலையும் கடுமையாகக் காணப்பட்டது. ஆற்றைக் கடப்பது ஆபத்தானதாக இருந்தது. இரண்டு படைப் பிரிவுகள் ஆற்றைக் கடக்க முடியவில்லை. இதனால், தாக்குதலை நடத்துவதற்கு, திட்டமிட்டதிலும் 3,000 பேர் குறைவாக 2,500 பேர் மட்டுமே ஜார்ஜ் வாசிங்டனுடன் இருந்தனர். படை ஒன்பது மைல்கள் நடந்து டிரென்டனை அடைந்தது. அமெரிக்க விடுகலைப் படையிடம் இருந்து ஆபத்து இல்லை என்று எண்ணி, எசியப் படையினர் காவலைச் சற்றுக் குறைத்திருந்ததுடன், தொலை தூர வெளி அரண்களையோ அல்லது ரோந்துப் படைகளையோ வைத்திருக்கவில்லை. பாதுகாப்புக் குறைவாக இருந்த நேரத்தில் எசியப் படைகளை வாசிங்டனின் படைகள் சுற்றிவளைத்தன. குறுகிய ஆனால் கடுமையான எதிர்த் தாக்குதலைத் தொடர்ந்து பெரும்பாலான எசியப் படையினர் சரணடைந்தனர். 1,500 பேரைக் கொண்டிருந்த முகாமின் மூன்றில் இரண்டு பங்கினர் பிடிபட்டனர். சிலர் மட்டும் அசுன்பிங்க் சிறுகுடாவைக் கடந்து தப்பினர்.  
சண்டையில் குறைந்த எண்ணிக்கையே தொடர்புபட்டிருந்தாலும், அமெரிக்க வெற்றி, குடியேற்றங்களில் இருந்த கலகக்காரருக்கு ஊக்கம் கொடுத்தது. ஒரு கிழமைக்கு முன்னர் புரட்சியின் வெற்றி சந்தேகத்துக்கு இடமானதாக இருந்ததுடன், விடுதலைப்படை சீர்குலைவின் விளிம்பில் இருப்பதாகவே தெரிந்தது. ஆனால் இந்த வெற்றி படையினருக்கு ஊக்கம் கொடுத்து மேலும் சேவைபுரியத் தூண்டியதுடன், புதியவர்களையும் படைக்குக் கவர்ந்திழுத்தது.
# டிரென்டன் சண்டை

## பின்னணி

1776 டிசம்பர் தொடக்கத்தில் அமெரிக்கப் படையின் மனவுறுதி மிகவும் கீழான நிலையில் இருந்தது. பிரித்தானியப் படையும், அவர்கள் சார்பான எசியத் துணைப்படையும், அமெரிக்கப் படைகளை நியூயார்க்கிலிருந்து வெளியேற்றியிருந்தன. லோங் தீவுகளில் சேவையில் இருந்த அமெரிக்கப் படையினரில் தொண்ணூறு வீதமானோர் சென்றுவிட்டனர். விடுதலைக்கான முயற்சிகள் தோற்றுவிட்டன எனப் பல விடுதலைப் படையைச் சேர்ந்தோர் படையில் இருந்து விலகலாயினர். விடுதலைப் படைகளின் தலைமைத் தளபதியான வாசிங்டனும், வெற்றி குறித்து ஐயம் கொண்டிருந்ததாகத் தெரிகிறது.  
அப்போது, நியூசெர்சியில் இருந்த சிறிய நகரான டிரென்டனில் எசியப் படைகளின் நான்கு பிரிவுகள் (1,400 பேர்) இருந்தன. இப்படைகளின் தளபதியாக சொகான் ரால் (Johann Rall) இருந்தார். வாசிங்டனின் படையில் 2,400 வீரர்கள் இருந்தனர். இப்படையின் காலாட்படைப் பிரிவுகள் மேஜர் ஜெனரல்களான நத்தானியேல் கிரீன், ஜோன் சலிவன் ஆகியோரின் தலைமையிலும், கனரக ஆயுதப் படைப் பிரிவு பிரிகேடியர் ஜெனரல் என்றி நாக்சு (Henry Knox) என்பவரின் தலைமையிலும் இருந்தன.
# காரீய(II) நைட்ரேட்டு

**காரீய(II) நைட்ரேட்டு **(Lead(II) nitrate) Pb(NO<sub>3</sub>)<sub>2</sub>என்ற மூலக்கூற்று வாய்ப்பாட்டை உடைய கனிமச் சேர்மம்ஆகும். இது பொதுவாக நிறமற்ற படிகமாகவோ அல்லது வெண்ணிறத் துாளாகவோ காணப்படுகிறது. மற்ற பெரும்பாண்மையான காரீய(II) உப்புக்களைப் போலல்லாமல் இது நீரில் கரையக்கூடிய தன்மை உடையது.  
இடைக்காலங்களிலேயே அறிந்திருக்கப்பட்டு, ப்ளம்ப் டல்சிஸ் என்ற பெயரில் அழைக்கப்பட்ட இச்சேர்மத்தின் சிறிய அளவிலான தயாரிப்பானது, உலோக காரீயத்திலிருந்தோ அல்லது நைட்ரிக் காடியில் உள்ள காரீய ஆக்சைடையோ சார்ந்திருந்தது. அவ்வாறு தயாரிக்கப்பட்ட இச்சேர்மம் இதர காரீயச் சேர்மங்களைத் தயாரிக்கப் பயன்படுகிறது. 19 ஆம் நுாற்றாண்டில்,ஐரோப்பா மற்றும் அமெரிக்க ஐக்கிய நாடுகளால் காரீய(II) நைட்ரேட்டின் வணிகரீதியான உற்பத்தி தொடங்கியது. வரலாற்றுரீதியாக, இந்தச் சேர்மத்தின் மிக முக்கியப் பயனானது நிறமிகள் மற்றும் காரீய வண்ணங்களின் தயாரிப்பில் மூலப்பொருளாகப் பயன்படுத்தப்பட்டது தான் ஆகும். ஆனால், இத்தகைய வண்ணங்கள் டைட்டானியம் டைஆக்சைடை அடிப்படையாகக் கொண்ட குறைவான நச்சுத்தன்மை கொண்ட வண்ணப்பூச்சுகளின் வரவினால் பின்னுக்குத் தள்ளப்பட்டன. இச்சேர்மத்தின் இதர தொழிற்துறைப் பயன்களாக, நைலான்கள் மற்றும் பாலிஎஸ்தர்களின் நிலைப்படுத்தல் மற்றும் ஒளி வெப்ப இயக்கவியல் வரைபடத்தாளில் பூச்சு தயாரித்தல் போன்ற தொழிற்சாலைப் பயன்கள் ஆகியவை உள்ளன.2000 ஆம் ஆண்டிலிருந்து காரீய(II) நைட்ரேட்டு தங்க சயனைடேற்றத்திற்கு பயன்படுத்தப்பட ஆரம்பிக்கப்பட்டது.  
காரீய(II) நைட்ரேட்டானது நச்சுத்தன்மை உடைய ஆக்சிசனேற்றியாகும். மேலும், இச்சேர்மமானது சர்வதேச புற்றுநோய் ஆராய்ச்சி முகைமையால், தொகுதி 2ஏ –இன் கீழான மனிதனில் புற்றுநோய் தோற்றுவிக்கக்கூடிய காரணிகள் பட்டியலில் குறிப்பிடப்பட்டுள்ளது. இதன் விளைவாக இச்சேர்மமானது, போதுமான பாதுகாப்பு மற்றும் முன்னெச்சரிக்கை நடவடிக்கைகளுடன் சேமித்து வைக்கப்படவும், கையாளப்படவும் வேண்டும். மேலும், சுவாசித்தல், தோலோடு தொடுகை, உட்கொள்ளுதல் போன்ற செயல்கள் நிகழாதவாறு தடுப்பு நடவடிக்கைகள் மேற்கொள்ளப்பட வேண்டும். இதன் தீங்கு விளைவிக்கும் தன்மையின் காரணமாக இச்சேர்மத்தின் வரையறுக்கப்பட்ட பயன்பாடுகள் தொடர் கண்காணிப்புக்குட்படுத்தப்பட வேண்டும்.
# காரீய(II) நைட்ரேட்டு

## வரலாறு

இடைக்காலத்திலிருந்தே காரீய (II) நைட்ரேட்டானது, நிறமிகள் மற்றும் காரீய வண்ணங்களைத் (குரோம் மஞ்சள் (காரீய(II) குரோமேட்டு), குரோம் ஆரஞ்சு (காரீய(II) ஐதராக்சைடு குரோமேட்டு) மற்றும் இதர காரீய சேர்மங்களாலானவை) தயாரிக்க உதவும் மூலப்பொருளாக அறியப்பட்டிருந்தது மற்றும் இதே நோக்கத்திற்காகத் தயாரிக்கவும் பட்டது. இந்த நிறப்பொருட்கள் சாயமிடுதல் மற்றும் அச்சுத்தொழிலில் காலிகோ மற்றும் நெசவுத்தொழிலில் பயன்படுத்தப்பட்டு வந்தன.  
1597 ஆம் ஆண்டில், செருமானிய இரசவாதி ஆண்ட்ரியாசு லிபாவியசு இந்தச் சேர்மத்தை இடைக்காலத்தில் இதை அழைக்கப் பயன்படுத்திய பெயரான ”பிளம்ப் டல்சிசு” மற்றும் ”கால்க்சு பிளம்ப் டல்சிசு” (காரீய இனிப்பு என்று பொருள்படக்கூடிய) போன்ற பெயர்களால் முதலில் குறிப்பிட்டார்.  
அதைத் தொடர்ந்த நுாற்றாண்டுகளில் காரீய நைட்ரேட்டின் சடசடவெனப் பொரியும் பண்பைப் பற்றிய உண்மையான புரிதலின்றியே சிறப்பு வகை வெடிபொருட்கள் மற்றும் தீப்பெட்டித் தொழிலில் காரீய அசைடு போன்றவை பயன்படுத்தப்பட்டன .  
தயாரிப்பு முறையானது நேரடியான வேதிமுறைகளை அடிப்படையாகக் கொண்டதாக, அதாவது காரீயத்தை நைட்ரிக் காடியில் தீவிரமாகக் கரைக்கச் செய்து வீழ்படிவை பிரித்தெடுப்பதாக அமைந்தது. இருப்பினும், பல நுாற்றாண்டுகளாக இதன் தயாரிப்பானது சிறிய அளவிலேயே இருந்தது. மற்ற காரீய சேர்மங்களைத் தயாரிப்பதற்குப் பயன்படுத்தும் அளவில் காரீய(II) நைட்ரேட்டை வணிக ரீதியாகத் தயாரிப்பது 1835 ஆம் ஆண்டு வரையிலும் அறியப்படவில்லை. 1974 ஆம் ஆண்டில், அமெரிக்க ஐக்கிய நாடுகளில் நிறப்பொருட்கள் மற்றும் பெட்ரோலிய சேர்க்கைப் பொருட்கள் தவிர்த்த காரீய சேர்மங்களின் 642&nbsp;டன்களாக இருந்தது.
# எழில்படுக் கலை

**எழில்படுக் கலை** (*Art Deco*, அல்லது சிலநேரங்களில் *Deco*) கட்டிடக்கலை, வடிவமைப்புக் கலையின் ஓர் காண்கலைப் பாணியாகும். இந்தப் பாணி முதலாம் உலகப் போருக்கு சற்றே முன்னதாக பிரான்சு நாட்டில் உருவானது. எழில்படுக் கலை கட்டிடங்கள், அறைகலன்கள், ஆபரணங்கள், மகிழுந்துகள், திரையரங்கங்கள், தொடருந்துகள், கப்பல்கள் போன்றவற்றிலிருந்து நாள்தோறும் புழங்கும் வானொலி, வெற்றிடத் தூய்மிப்பான்கள் வரை எழில்படுத்தும் கலையாகும். இது நவீனவியப் பாணியுடன் கைவினைத் திறனையும் விலையுயர் பொருட்களையும் இணைத்து உருவாகியுள்ளது. இது ஆடம்பரம், கவர்ச்சி,பகட்டு ஆகியவற்றை வெளிப்படுத்துவதாக இருந்தது; தற்காலத்தில் சமூக, தொழில்நுட்ப முன்னெடுப்புகளை வெளிப்படுத்துவனவாக உள்ளது.
துவக்கத்தில் கியூபிச வடிவங்களின் தாக்கத்துடன் போவிய ஓவியர்களின் வண்ணங்களையும் உள்வாங்கியது.பிரான்சின் பதினாறாம் லூயி, லூயி பிலிப்பின் காலகட்ட அறைகலன் வடிவமைப்புகள், சீன, சப்பானிய, இந்திய, பெர்சிய மரபுக்கலைகளையும் எகிப்து, மாயா கலைவடிவங்களையும் உள்வாங்கிக் கொண்டது. இவ்வகைப் பாணியில் எபனி, தந்தம் போன்ற அரிதான, விலையுயர்ந்த பொருட்களும் மிக நுண்ணிய கைவினையும் பின்னியுள்ளன. 1920களிலும் 1930களிலும் நியூ யார்க் நகரில் கட்டப்பட்ட கிரைஸ்லர் கட்டிடம் போன்ற வானுயர் கட்டிடங்கள் இப்பாணிக்கு எடுத்துக்காட்டுகளாக விளங்குகின்றன.  
1930களில் பெரும் பொருளியல் வீழ்ச்சியின் போது இதன் வளர்ச்சி தடைபட்டிருந்தது. துருவேறா எஃகு,நெகிழி போன்ற புதுப் பொருட்களின் வரவு **தற்கால சீரமைப் பாணி**க்கு வழிவகுத்தது; இதில் வளைவுகளும் வழவழவப்பான மெருகேற்றிய பரப்புகளும் முதன்மை பெற்றன. முதன்முதலில் பன்னாட்டளவில் பின்பற்ற பாணி எனக் கருதப்படும் இந்தப் பாணி இரண்டாம் உலகப் போருக்குப் பின்னர் வீழ்ச்சியடையத் தொடங்கியது. நவீனவியம் மற்றும் பன்னாட்டுப் பாணி முதன்மை பெற்றன.
# வீரன் வேலுத்தம்பி (திரைப்படம்)

**வீரன் வேலுத்தம்பி** 1987 ஆவது ஆண்டில் இராம நாராயணன் இயக்கத்தில் வெளியான ஒரு தமிழ்த் திரைப்படமாகும். தமிழ்நாட்டின் முன்னாள் முதல்வர் மு. கருணாநிதி திரைக்கதை எழுதிய இத்திரைப்படத்தில் விஜயகாந்த், ராதாரவி, அம்பிகா, ரேகா ஆகியோர் முக்கிய வேடங்களில் நடித்திருந்தனர்.
# வீரன் வேலுத்தம்பி (திரைப்படம்)

## நடிகர்கள்

- விஜயகாந்த் - காவல் ஆய்வாளர் ரகுமான்
- ராதாரவி - வேலுத்தம்பி
- கார்த்திக் - திருமலை (சிறப்புத் தோற்றம்)
- அம்பிகா
- ரேகா
- ஏ. வி. எம். ராஜன் - காவல்துறைத் தலைவர் (ஐ. ஜி)
- சந்திரசேகர்
- ஜெய்கணேஷ்
- எஸ். எஸ். சந்திரன்
- தியாகு
- செந்தில்
# அசுபாசியா

அருங்காட்சியகத்தில் உள்ள அசுபாசியாவின் பெயரில் பொறிக்கப்பட்டிருக்கும் பளிங்கு பாலின உடலி.]]  
**அசுபாசியா** (; (*ஆங்கிலம்: Aspasia; கிரேக்கம்: Ἀσπασία; (கி. மு 470 - 400*); இவர் கிரேக்க காலத்திய ஏதென்ஸின் செல்வாக்குமிக்க குடியேற்றக்காரர் ஆவார், மேலும் அரசியல் தலைவரான பெரிக்கிளீசின் காதலியாகவும், வைப்பாட்டியாகவும் (*திருமணம் இல்லாமல் கூடவாழ வைத்துக் கொள்ளப்பட்டிருக்கும் பெண்*) இருந்தவர். பெரிகிள்ஸ் ஒரு தம்பதிக்கு இளைய மகனாக இருந்தார், ஆனால் அந்த ஜோடி திருமணத்தின் முழு விவரமும் தெரியவில்லை. புளூட்டாக்கின் கருத்துப்படி, அவரது வீடு ஏதென்ஸில் அறிவார்ந்த மையமாக இருந்தது, தத்துவஞானி சாக்கிரட்டீசு உள்ளிட்ட முக்கிய எழுத்தாளர்களையும் சிந்தனையாளர்களையும் கவர்ந்திழுக்கும் இடமாக அமைந்திருந்தது. அசுபாசியாவின் போதனைகள் சாக்ரடீஸ் மீது நன்மதிப்பை பெற்று தந்ததாக கருதப்படுகிறது. கிரேக்கத் தத்துவஞானியான, சாக்கிரட்டீசின் சீடரும், அரிஸ்டாட்டிலின் குருவுமான பிளேட்டோ, நகைச்சுவையின் தந்தை என்று குறிப்பிட்ட ஒரு பண்டைய கிரேக்க நாடகாசிரியரான அரிஸ்டாஃபனீஸ், கிரேக்க தத்துவஞானி, வரலாற்று வரைவாளர், போர் வீரர் மற்றும் சாக்ரடீஸின் மாணவரான செனபோன் மற்றும் பலவற்றின் எழுத்துகளில் அசுபாசியாவின் குறிப்புகள் காணபடுகின்றது. அவள் கிரேக்கத்தில் தன்னுடைய பருவ வயது வாழ்க்கையின் பெரும்பகுதியைக் கழித்த போதினும், அவரின் வாழ்க்கை பற்றிய சில விவரங்கள் முழுமையாக அறியப்பட்டுள்ளன. அசுபாசியாவை ஒரு விலைமகளிர் விடுதியாளர் என்று சிலரும், மற்றும் விலைமாது என்று சில அறிஞர்களும் தெரிவிக்கின்றனர். வரலாற்றில் அசுபாசியாவின் பங்கு பண்டைய கிரேக்கத்தில் பெண்கள் புரிந்துகொள்வதற்கு சிக்கலான நுண்ணறிவுகளை வழங்குகிறது. அவரது காலப்பகுதியிலிருந்த பெண்களைப் பற்றி மிகக் குறைவாகவே அறியப்படுகிறது. அசுபாசியாவின் வாழ்க்கையைப் பற்றி கேள்விகளைக் கேட்பது மனிதனின் அரைப் பகுதியைப் பற்றி கேள்வி கேட்பதாகும் என்று ஒரு அறிஞர் குறிப்பிட்டுள்ளார்.
# அசுபாசியா

## தோற்றம் மற்றும் ஆரம்பகால ஆண்டுகள்

அசுபாசியா, மிலேத்தசின் (*Miletus*) கிரேக்க நகரத்திலுள்ள அயோனியனில் (*Ionian*) பிறந்தார், (தற்போதைய துருக்கி நாட்டின் அய்டின் (*Aydın*) மாகாணத்தில்) அவரது தந்தையின் பெயர் ஆக்சியோச்சசு (*Axiochus*) என்பது தவிர, தனது குடும்பத்தை பற்றி சிறிது தெரிந்திருந்தாலும், அவர் ஒரு பணக்கார குடும்பத்தில் இருந்திருக்க வேண்டும் என்பது தெளிவாகத் தெரிகிறது, ஏனென்றால், சிறந்த கல்வியை பெற்றிருந்தால் அவ்வாறாக இருந்தால் மட்டுமே அவள் பெற்றிருக்க முடியும் என் கூறப்படுகிறது. சில பழங்கால ஆதாரங்கள் அவர் கரியான் கைதி-போர்-அடிமை என்று கூறுகின்றன; இந்த அறிக்கைகள் பொதுவாக தவறானவை என்று கருதப்படுகின்றன.  
எந்த சூழ்நிலையில் முதலில் ஏதென்சிற்கு பயணம் செய்தார் என்பது தெரியவில்லை. ஆக்சியோச்சசு மற்றும் அசுபாசியா என்ற பெயர்களைக் குறிப்பிடும் 4 ஆம் நூற்றாண்டின் கல்லறை கல்வெட்டு கண்டுபிடிக்கபட்டு, அசுபாசியாவின் குடும்பப் பின்னணி மற்றும் ஏதெனின் தொடர்புகளை மறுசீரமைப்பதற்காக வரலாற்று ஆசிரியர் பீட்டர். கே (*Peter K*) என்பவர் முயன்றுவருகிறார். அவரது கூற்றுப்படி அவரை ஸ்காம்பொனிடே (புகழ்பெற்ற அல்கிபியேட்சின் தாத்தா) என்ற இரண்டாவது அல்கிபிடியசு உடன் இணைக்கின்றது. இவர் கி. மு. 460 இல் ஏதென்சில் இருந்து அகற்றப்பட்டார், மிலேத்தசில் தனது சிறைவாசத்தை கழித்திருக்கலாம் என நம்பப்படுகிறது. தனது நாட்டைவிட்டு வெளியேறியபின், மூத்த அல்கிபியேட்சு (*Alcibiades*) மிலேத்தசுக்கு சென்றார், அங்கு அவர் ஒரு குறிப்பிட்ட ஆக்சியோச்சசு மகளை மணந்தார் என்று பிக்னெல் (*Bicknell*) கருதுகிறார். பின்பு அல்கிபியேட்சும், அவருடைய புதிய மனைவி மற்றும் அவரது இளைய சகோதரியான அசுபாசியா ஆகியோருடன் ஏதென்சுக்கு திரும்பினார். இந்த திருமணத்தின் முதல் குழந்தை ஆக்சியோச்சசு (*Axiochus*) (புகழ்பெற்ற அல்கிபியேட்சுவின் மாமா) மற்றும் இரண்டாவது குழந்தை அசுபாசியா என பெயரிடப்பட்டது என்று பிக்னெல் வாதிடுகிறார். அல்கிபியேட்சின் வீட்டுக்கு நெருக்கமான தொடர்புகளால் பெரிக்கிளீசு அசுபாசியாவை சந்தித்ததாக அவர் கூறுகிறார். மேலும் ஏதென்சில் இருக்கும் போது, அசுபாசியா, தத்துவஞானி அனாக்சகோரசு உடன் லிராவின் ஜேசன் விவகாரங்களை வைத்திருக்கலாம் என நம்பப்படுகிறது.
# அயனிச் சேர்மம்

(NaCl) படிக அமைப்பு. செவ்வூதா நிறக் கோளங்கள் சோடியம் நேரயனிகளையும், Na<sup>+</sup>, மற்றும் பச்சை நிறக் கோளங்கள்குளோரைடு எதிரயனிகளையும், Cl<sup>− குறிக்கின்றன.</sup>.]]
வேதியியலில், ஒரு **அயனிச் சேர்மம்** என்பது ஒரு அயனிகளுக்கிடையே உள்ள நிலைமின்னியல் கவர்ச்சி விசைகளினால் பிணைக்கப்பட்ட அயனிகள் அயனிப்பிணைப்பால் இணைந்தவேதிச் சேர்மம் ஆகும். ஒட்டு மொத்தமாகப் பார்க்கும் போது சேர்மமானது மின்சுமையற்றதாக அதாவது நடுநிலையானதாக இருக்கும். ஆனால், நேர்மின் சுமை கொண்ட நேரயனிகளையும், எதிர்மின்சுமை கொண்ட எதிரயனிகளையும் கொண்ட சேர்மமாகும். இவை சோடியம் குளோரைடில் காணப்படுவது போன்ற சோடியம்(Na<sup>+</sup>) மற்றும் குளோரைடு(Cl<sup>−</sup>) போன்ற எளிய அயனிகளாகவோ அல்லது அம்மோனியம் கார்பனேட்டில் காணப்படுவது போன்று அம்மோனியம் மற்றும்கார்பனேட்டு போன்ற பல்லணு அயனி<nowiki/>களாகவோ காணப்படலாம். ஒரு அயனிச் சேர்மத்திலுள்ள தனித்த அயனிகள் வழக்கமாக, பல அருகாமை அயனிகளை அக்கம்பக்கத்தில் கொண்டிருக்கலாம். ஆகவே, இவை மூலக்கூற்றின் பகுதிகளாக கருதப்படுவதில்லை. ஆனால், இதற்குப் பதிலாக, படிக அமைப்பில் இவை தொடர் முப்பரிமாண வலைப்பின்னலில் ஒரு பகுதியாக இருக்கின்றன.  
நீரிய மின்மிகளைக்(H<sup>+</sup>) கொண்டுள்ள அயனிச் சேர்மங்கள் காடி அல்லது அமிலம்என வகைப்படுத்தப்பட்டும், கார அய்தராக்சைடு(OH<sup>−</sup>) அல்லதுஆக்சைடு(O<sup>2−</sup>) அயனிகளைக் கொண்டவை காரம் எனவும் வகைப்படுத்தப்பட்டுள்ளன. இத்தகைய அயனிகளைக் கொண்டிராத அயனிச் சேர்மங்கள்உப்புகள்என அழைக்கப்படுகின்றன. இவை அமில-கார வினைகளினால் உருவாக்கப்படலாம். அயனிச் சேர்மங்கள் அவை உருவாகக் காரணமான அயனிகளிலிருந்து கரைப்பானின்ஆவியாதல், வீழ்படிவாதல், உறைதல், திண்ம நிலை வினைகள் அல்லது வினைத்திறன் மிக்க உலோகங்கள் வினைத்திறன் மிக்க அலோகங்களுடன் இலத்திரான் மாற்ற வினைகள் மூலமாகவும் தயாரிக்கப்படலாம்.  
அயனிச் சேர்மங்கள் இயல்பாக அதிக உருகுநிலை மற்றும் கொதிநிலையைக் கொண்டுள்ளன. மேலும், அயனிச்சேர்மங்கள் கடினமாகவும் நொறுங்கும் தன்மை உடையனவாகவும் காணப்படுகின்றன. திண்மமாக இருக்கும் போது மின் கடத்தாப் பொருட்களாகவும், ஆனால், உருகிய நிலையிலோ அல்லது கரைந்த நிலையிலோ அயனிகள் இயங்கும் வாய்ப்பைப் பெறுவதால் அதிக மின் கடத்தும் திறனைப் பெற்றவையாகவும் உள்ளன.
# அயனிச் சேர்மம்

## வரலாறு மற்றும் கண்டுபிடிப்பு

அயனி (ஆங்கிலத்தில் *ion* என்ற வார்த்தை கிரேக்கத்தில் (, *ion*), "போகின்ற" அல்லது (,*ienai*), "போவதற்கு" கொண்டுள்ளது. இந்த வார்த்தையானது ஆங்கிலேய இயற்பிலார் மற்றும் வேதியியலார் மைக்கேல் பாரடேவால் 1834 ஆம் ஆண்டு அறியப்படாத ஒரு பகுதி நீர்க்கரைசலில் ஒரு மின்வாயிலிருந்து மற்றொரு மின்வாய்க்குச் செல்வதைக் கண்ட போது சூட்டப்பட்டது.  
1913 ஆம் ஆண்டில் சோடியம் குளோரைடின் படிக அமைப்பானது வில்லியம் ஹென்றி பிராக் மற்றும் வில்லியம் லாரன்ஸ் பிராக் ஆகியோரால் கண்டறியப்பட்டது.  
மாக்ஸ் போர்ன், ஃபிரிட்ஸ் ஹேபர், ஆல்பிரட் லாண்டே, எர்வின் மாதேலுங், பால் பீட்டர் எவால்டு, மற்றும் காசிமியெர்சு பாஜன்சு ஆகியோர் அயனி படிக அமைப்பைப் பற்றிய கருத்தியல் கோட்பாட்டின் வளர்ச்சிக்கு பங்களித்த முதன்மையான அறிவியலாளர்கள் ஆவர். போர்ன் அயனிக்கூறுகளின் அடிப்படையில் ஊகித்த படிக ஆற்றல்கள் கணிப்பானது (வெப்பவேதியியல் அளவீடுகளோடு நல்லதொரு தொடர்பைக் கொண்டிருந்தன) அயனிச் சேர்மங்களின் உருவாக்கம் தொடர்பான ஊகங்களுக்கு மேலும் வலுசேர்த்ததெனலாம்.
# லட்சுமி ஆலைகள்

**லட்சுமி ஆலைகள்** (**Lakshmi Mills)** என்பது இந்தியாவின் கோயம்புத்தூரிலுள்ள, ஒரு பெரிய துணி நூற்பாலை மற்றும் ஆடை உற்பத்தி நிறுவனம் ஆகும். இந்த நிறுவனம் ஜி. குப்புசாமி நாயுடு என்பவரால் 1910 ஆம் ஆண்டு தொடங்கப்பட்டது.  
கோவில்பட்டி மற்றும் பல்லடம், அவிநாசி சாலையில் இந்த நிறுவனத்தின் இரண்டு துணி கலப்புத் தொகுதிகள் உள்ளன. மேலும் துணி நெய்வதற்குத் தேவையான இயந்திரந்களைத் தயாரிக்கும் லட்சுமி இயந்திர வேலைகள் (எல் எம் வி) உள்ளிட்ட நிறுவனங்களும் இதன் நிர்வாகத்தின் கீழ் நடைபெறுகிறது. கோயம்புத்தூரிலுள்ள பாப்பநாயக்கன்பாளையத்திலும் ஒரு நூற்பாலைத் தொகுதி உள்ளது. அது அந்தப் பகுதிக்கு நில எல்லைக் குறியாக உள்ளது.
# லட்சுமி ஆலைகள்

## வரலாறு

இந்த நிறுவனத்தைத் தோற்றுவித்த ஜி. குப்புசாமி நாயுடு பாப்பநாயக்கன்பாளையத்தில், கோயம்புத்தூர் பிறந்தார். பஞ்சுப்பிரித்தல் வணிகத்தை கோயம்புத்தூரில் செய்து வந்தார். பின் 1910 இல் லட்சுமி ஆலைகளைத் தோற்றுவித்து அங்கு பருத்தி நூல் மற்றும் துணிகளை லட்சுமி ஆலைகள் எனும் சிட்டையில் (லேபிள்) அவினாசி சாலையில் உள்ள நிறுவனத்தில் உற்பத்தி செய்யத் துவங்கினர். 1940 ஆம் ஆண்டின் மத்தியில் கோவில்பட்டியில் ஒரு நூற்பாலைத் தொகுதியைத் தொடங்கினர். 1960 இன் மத்தியில் பல்லடத்தின் நூற்பாலைத் தொகுதி செயல்பாட்டிற்கு வந்தது. 1930 ஆம் ஆண்டில் உருவாக்கப்பட்டு சிங்காநல்லூரில் செயல்பட்டு வந்த கோயம்புத்தூர் பருத்தி நூற்பாலை 1977 இல் லட்சுமி ஆலைகள் நிறுவனத்துடன் இணைந்தது. இந்தத் தொகுதி லட்சுமி ஆலைகளின் நிர்வாகத்தின் கீழ் 1950 இல் இருந்து செயல்பட்டு வருகிறது. இந்த நிறுவனத்தின் காட்சிக்கூடங்கள் தென் தமிழகத்தின் பல முக்கிய நகரங்களில் உள்ளன. அதில் சட்டைகள், புடவைகள், போன்றவைகள் விற்பனை செய்யப்படுகின்றன.
# லட்சுமி ஆலைகள்

## நிறுவன மேம்பாடு

லட்சுமி ஆலைகள் நிறுவனம் துணிநெய்யத் தேவையான கருவிகள் உற்பத்தியிலும் கால்பதித்தது. குறிப்பாக லட்சுமி இயந்திர வேலைகள் (எல் எம் வி), லட்சுமி தானியங்கி தறி , லட்சுமி ரிங் சுற்று வனிகர் (டிராவல்லர்ஸ்) போன்றவை. மேலும் இந்த நிர்வாகம் தென் தமிழகத்தில் செயற்கை இழைக்கான மரக் குழைமம் உற்பத்தியைத் துவங்கியது. இதற்கான தொழில்நுட்ப உரிமையை இத்தாலி நிறுவனத்திடமிருந்து பெற்றுள்ளது.
# லட்சுமி ஆலைகள்

## குறிப்பிடத்தகுந்த இயக்குனர்கள்

### ஜி. குப்புசாமி நாயுடு

இந்த நிறுவனத்தை 1910 ஆம் ஆண்டு உருவாக்கியது ஜி. குப்புசாமி நாயுடு ஆவார். இந்தியா, ஆங்கிலேய அரசுகளின் கீழ் இருந்த சமயத்தில் நெசவுத் தொழிற்துறையிலும் அவர்களின் ஆதிக்கம் அதிகம் இருந்தது. ஏனெனில் அதற்கானத் தொழிற்சாலைகள் அவர்களுக்கே சொந்தமாக இருந்தது. இந்த ஆலைகளைத் துவங்கியதன் மூலம் இந்தியவின் முதல் நெசவுத் தொழிற்சாலையை உருவாக்கியவர் எனும் பெருமையை நாயுடு அவர்கள் பெற்றார்.
# லட்சுமி ஆலைகள்

## குறிப்பிடத்தகுந்த இயக்குனர்கள்

### ஜி. கு. தேவராஜுலு

ஜி. குப்புசாமிநாயுடுவின் முதல் மகனான ஜி. கு. தேவராஜுலு உத்திம தொழில்முனைவோராக இருந்தார். இவரின் சில தைரியமான முடிவுகள் உலகத் தரமான தொழில்நுட்பங்களை பருத்தி நூற்பாலைத் துறையில் இடம்பெறச் செய்தது. சுவிட்சர்லாந்து நிறுவனங்கள் இந்தியாவுடன் இணைந்து நெசவுத் தொழிற்துறையில் ஈடுபடச் செய்தார். இந்த பல்வகைப்படுத்துதல் மாற்றத்தின் மூலமாக நிறுவனத்தை லாபகரமாக உருவாக்கியதில் முன்னோடியாகத் திகழ்ந்தார். லட்சுமி இயந்திர வேலைகள் நிறுவனத்தின் இயக்குநராக இவர் இருந்தார். மேலும் இவர் லட்சுமி தானியங்கி நூற்பு நிறுவனத்தின் அவைத்தலைவராகவும் இருந்தார். தென்னிந்திய பருத்தி நூற்பாலைகள் சங்கத்தை தோறுவித்து அதன் தலைவராகவும் 1978 முதல் 1998 வரை இருந்தார்.
# சாஞ்சி தூபி எண் 2

**சாஞ்சி தூபி எண் 2** (**Stupa No.2**) பௌத்த தூபிகளில் மிகவும் பழைமையானது. கிமு இரண்டாம் நூற்றாண்டு காலத்திய இத்தூபி சாஞ்சி பௌத்த தொல்லியல் வளாகத்தில் உள்ளது. 1849 - 1851 முடிய பிரித்தானிய தொல்பொருள் அறிஞர் மேஜர் அலெக்சாண்டர் கன்னிங்காம் மற்றும் லெப்டினண்ட் மேய்சி ஆகிய இருவரும் இணைந்து, சாஞ்சியின் இப்பௌத்த தொல்லியல்களத்தின் தூபி எண் 2ல் அகழாய்வு செய்து அறிக்கை வெளியிட்டனர்.
# சாஞ்சி தூபி எண் 2

## அமைவிடம்

மலையில் உள்ள இரண்டாவது தூபியின் வரைபடம்]]  
சாஞ்சி பௌத்த தொல்லியல் களத்தின் பெரிய தூபிக்குப் பின்னர் இரண்டாவதான இத்தூபி நிறுவப்பட்டது. இவ்விரண்டாம் தூபி மௌரியப் பேரரசின் ஆட்சிக் காலத்தில் (கிமு 323-185) கிமு இரண்டாம் நூற்றாண்டில் நிறுவப்பட்டது.  
இந்த இரண்டாம் தூபி, இந்தியாவின் மத்தியப் பிரதேச மாநிலத்தின் ராய்சென் மாவட்டத்தில் உள்ள சாஞ்சி முக்கியத்தூபி வளாகத்திற்கு மேற்கில் 300 மீட்டர் தொலைவில், சாஞ்சி மலையின் சாய்வில் அமைந்துள்ளது.
# சாஞ்சி தூபி எண் 2

## தூபி எண் 2 -தொல்பொருட்கள்

இரண்டாவது தூபியில் கண்டெடுக்கப்பட்ட பௌத்த நினைவுச் சின்னங்களின் மாதிரி வடிவங்கள்]]  
சாஞ்சி அகழாய்வின் போது தூபி எண் 2 அருகே கிடைத்த நான்கு சிறிய அழகிய பேழைகளில் எலும்புகள் கொண்டிருந்தது.
பேழைகளில் பண்டைய பிராமி எழுத்துகளில், பௌத்த குருமார்களின் அஸ்திகள் இப்பேழைகளில் உள்ளது என குறிப்புகள் கொண்டிருந்தது.  
மேலும் இப்பேழைகளில், அசோகர் ஆதரவில் நடைபெற்ற மூன்றாம் பௌத்த சங்கத்தில் கலந்து கொண்டு, பின் இறந்து போன பத்து பௌத்த அறிஞர்களை எரித்த சாம்பலுடன் கூடிய எலும்புகள் உள்ளது என்ற குறிப்புகளும் கொண்டுள்ளது.
# சாஞ்சி தூபி எண் 2

## தூபி எண் 2 -தொல்பொருட்கள்

### முந்தைய காலம் (கிமு 115)

சாஞ்சி தூபி எண் 2ன் (கிமு115) தொல்பொருட்கள், இந்தியச் பாறைச் சிற்பக் கலையின் முன்னுதாரணமாக உள்ளது.  
சாஞ்சி தூபி எண் 2ல் கண்டெடுக்கப்பட்ட குதிரைத் தலையுடன் கூடிய பெண் சிற்பம், மகாபோதி கோயில், புத்தகயாவில் உள்ள குதிரைத் தலை பெண் சிற்பத்துடன் ஒத்துப் போகிறது. இச்சிற்பங்கள் போதிசத்துவரின் ஜாதக கதைகளை விவரிக்கிறது எனக் கருதப்படுகிறது.  
இத்தூபியின் 455 துண்டுச் சிற்பங்களில் 293 தாமரை மலர்ச் சிற்பங்களுடனும், பிற சிற்பங்கள் தாமரை மற்றும் பிற சிற்பங்களுடன் இணைந்தும் காணப்படுகிறது.
# சாஞ்சி தூபி எண் 2

## தூபி எண் 2 -தொல்பொருட்கள்

### முந்தைய காலம் (கிமு 115)

#### காந்தாரச் சிற்பக் கலைஞர்கள்

இத்தூபியில் உள்ள சிற்பங்கள், இந்தோ கிரேக்க நாட்டின் பகுதியான காந்தார சிற்பக் கலைஞர்களால், கிமு இரண்டாம் நூற்றாண்டின் இறுதிக் கால் நூற்றாண்டில், கிரேக்க-பௌத்த சிற்பக் கலைநயத்தில் வடிக்கப்பட்டுள்ளது. மேலும் தூபியின் கல்வெட்டுக்களில், காந்தாரி எழுத்தில் குறிப்புகள் உள்ளது.  
கிமு 115ல் சுங்கப் பேரரசிற்கு வருகை புரிந்த இந்தோ கிரேக்க நாட்டின் தூதுவர் ஹெலியோடோரஸ் என்பவர், விதிஷாவில் ஒரு வெற்றித் தூணை நிறுவினார்.
# சாஞ்சி தூபி எண் 2

## தூபி எண் 2 -தொல்பொருட்கள்

### பிற்காலம் (கிமு 15)

ஒரு நூற்றாண்டிற்குப் பின் கிமு 15ல் இரண்டாவது தூபியில் கூடுதல் சிற்பங்களைச் சேர்த்தும், பழைய சிற்பங்களை மறுசீரமைத்தும் உள்ளனர்.
# சாஞ்சி தூபி எண் 2

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# முத்துக்கள் மூன்று

**முத்துக்கள் மூன்று** என்பது 1987 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். ஏ. ஜெகந்நாதன் ஜெகந்நாதன் இயக்கிய இத்திரைப்படத்தில் சிவாஜி கணேசன், சத்யராஜ், பாண்டியராஜன், இரஞ்சனி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு டி. ராஜேந்தர் இசையமைத்திருந்தார்.
# முத்துக்கள் மூன்று

## நடிகர்கள்

- சிவாஜி கணேசன்
- சத்யராஜ்
- பாண்டியராஜன்
- இரஞ்சனி
- ராதாரவி
- அம்பிகா - சிறப்புத் தோற்றம்
- தேங்காய் சீனிவாசன்
- தியாகு
- மனோரமா
- சுஜிதா
# சாரீன் கான்

**சாரீன் கான்**(Zareen Khan) [பிறப்பு: 14 மே, 1987] இந்தித் திரைப்படங்களில் நடிக்கும் இந்திய நடிகை ஆவார். இவர் தமிழ் மற்றும் பஞ்சாபி மொழித் திரைப்படங்களிலும் நடித்துள்ளார். 2010 ஆம் ஆண்டில் *அனில் சர்மா* இயக்கிய *வீர்* என்னும் திரைப்படத்தில் சல்மான்கானின் இணையாக நடித்தார். இத்திரைப்படம் ஜீ தொலைக்காட்சியின் விருதிற்குப் பரிந்துரைக்கப்பட்டது. இவர் நடிப்பில் வெளியான *ஹவுஸ்புல் 2* என்னும் திரைப்படம் வணிக ரீதியில் வெற்றி பெற்ற திரைப்படமாகும். 2013 ஆம் ஆண்டில் நான் ராஜாவாகப் போகிறேன் என்னும் தமிழ்த் திரைப்படத்தில் சிறப்பு வேடத்தில் தோன்றினார்.
# சாரீன் கான்

## வாழ்க்கைக் குறிப்பு

சாரீன் கான் 14 மே, 1987 ஆம் ஆண்டு மஹாராஷ்டிரத்தின் மும்பை நகரில் பிறந்தார். இவர் இஸ்லாமிய பஷ்தூன் இனத்தினைச் சார்ந்தவர் ஆவார். இவர் இந்தி, உருது, ஆங்கிலம், மராத்தி மற்றும் பஷ்தூன் ஆகிய மொழிகளைப் பேசும் திறமையுடையவர் ஆவார். மும்பையிலுள்ள *ரிஸ்வி அறிவியல் கல்லூரி*யில் கல்வி பயின்றார்.
# சாரீன் கான்

## திரைத்துறை

மருத்துவராக ஆசைப்பட்டு பின்னர், நடிகையானவர் சரீனா கான். *சுபாஷ் கய்* உருவாக்கிய *யுவ்ராஜ்* திரைப்பட படப்பிடிப்புத் தளத்திற்கு சாரீன் கான் சென்றபோது இவரைப் பார்த்த சல்மான் கான் அவரது நண்பரான *அனில் சர்மா*விடம் பேசி இவரை நடிகையாக *வீர்* என்னும் திரைப்படத்தில் நடிக்க வைத்தார். இத்திரைப்படத்தில் இளவரசி *யசோதை*யாக நடிப்பதற்கு *சல்மான் கான்* பரிந்துரைத்தார். அதன் பொருட்டு அக்கதாப்பாத்திரத்திற்காக தன் உடல் எடையை எட்டு கிலோகிராம்கள் அதிகரித்தார். ஆங்கிலேய ஆதிக்கத்தின் கீழான இந்தியாவினைச் சித்தரிக்கும் விதமாக எடுக்கப்பட்ட இத்திரைப்படம் வணிக ரீதியில் வெற்றி பெறவில்லை. ஆனால் இவரது நடிப்பு மக்களாலும் விமர்சகர்களாலும் குறிப்பிடப்பட்டது.
இந்தித் திரைப்படம் தவிர்த்து பிற மொழிப்படங்களில் இவர் நடித்து முதலில் வெளியானது *ஜாட் ஜேம்ஸ் பாண்ட்* என்னும் பஞ்சாபி மொழித் திரைப்படமாகும். இத்திரைப்படம் 2014 ஆம் ஆண்டில் வெளியானது. இதில் *லல்லி* என்னும் வெகுளியான கிராமத்துப் பெண்ணாக நடித்திருந்தார். இத்திரைப்படத்தில் இவரது நடிப்பு விமர்சகர்களால் பாராட்டப்பட்டது. *சாரீன் கான்*, *விருதினைப் பெறும் அளவிற்கு சிறப்பாக நடித்துள்ளார்* என திரைப்பட விமர்சகர் *கோமல் நாக்தா* குறிப்பிட்டார்.
தமிழ்த் திரைப்பட இயக்குநர் வெற்றிமாறன் இயக்கத்தில் நான் ராஜாவாகப் போகிறேன் திரைப்படத்தில் ஒரு பாடலுக்கு சிறப்புத் தோற்றத்தில் தோன்றினார்.
# சாரீன் கான்

## திரைப்படங்களின் பட்டியல்

| வருடம் | திரைப்படம் | வேடம் | மொழி | குறிப்பு |
| --- | --- | --- | --- | --- |
| 2010 | வீர் | இளவரசி யசோதை | இந்தி | ஜீ தொலைக்காட்சி விருதிற்கு முன் மொழியப்பட்டது |
| 2011 | ரெடி | குஷி | இந்தி | ஒரு பாடலில் சிறப்புத் தோற்றம் |
| 2012 | ஹவுஸ்புல்2 | ஜெலோ | இந்தி |  |
| 2013 | நான் ராஜாவாகப் போகிறேன் | மல்கோவா | தமிழ் | ஒரு பாடலில் சிறப்புத் தோற்றம் |
| 2014 | ஜாட் ஜேம்ஸ் பாண்ட் | லல்லி | பஞ்சாபி | அறிமுகத் திரைப்படம் |
| 2014 | *டெத் ஆப் அமெர்* | பத்திரிகையாளர் | இந்தி |  |
| 2015 | ஹேட் ஸ்டோரி 3 | சியா திவான் | இந்தி |  |
| 2016 | வீரப்பன் | இந்தி | ஒரு பாடலில் சிறப்புத் தோற்றம் |  |
| 2016 | வாஜா தும் ஹோ | இந்தி | ஒரு பாடலில் சிறப்புத் தோற்றம் |  |
| 2017 | அக்ஸார் 2 | ஸீனா | இந்தி |  |
| 2018 | 1921 | ரோஸ் | இந்தி |  |
# அதிதி பாலன்

**அதிதி பாலன்** (*Aditi Balan*, பிறப்பு:1990) தென்னிந்தியத் திரைப்பட நடிகை ஆவார். தமிழ்த் திரைப்படங்களில் நடித்து வருகிறார். அருவி திரைப்படத்தில் இடம்பெற்ற *அருவி* கதாபாத்திரத்தின் மூலமாக புகழ்பெற்றார்.
# அதிதி பாலன்

## திரை வாழ்க்கை

2017ஆம் ஆண்டில் அருண் பிரபு புருசோத்தமன் இயக்கத்தில் வெளியான அருவி திரைப்படத்தின் மூலமாக கதாநாயகியாக அறிமுகமானார். முன்னதாக கௌதம் வாசுதேவ் மேனன் இயக்கத்தில் அஜித் குமார் நடிப்பில் 2015 இல் வெளியான என்னை அறிந்தால் திரைப்படத்தில் பெயரிடப்படாத சிறு வேடத்தில் நடித்திருந்தார்.
# அதிதி பாலன்

## திரைப்பட விபரம்

**-
! ஆண்டு !! திரைப்படம் !! ஏற்ற வேடம் !! இயக்குநர் !! மொழி !! குறிப்புகள் !! மேற்கோள்கள்**  
| 2015 | *என்னை அறிந்தால்* | ஹேமானிகாவின் மாணவியாக, பெயர் குறிப்பிடப்படாத சிறு வேடம் | கௌதம் வாசுதேவ் மேனன் | தமிழ் |  |
| --- | --- | --- | --- | --- | --- |
| 2017 | *அருவி* | அருவி | அருண் பிரபு புருசோத்தமன் | தமிழ் |  |
| - | 2021 | *குட்டி ஸ்டோரி* | குச்சு | தமிழ் | பகுதி: *ஆடல் பாடல்* |
| 2021 | *கோல்டு கேஸ்* | மேதா பத்மஜா | மலையாளம் | அமேசான் பிரைம் வீடியோவில் வெளியிடப்பட்டது |  |
| 2022 | படவீட்டு | சியாமா | மலையாளம் | வெளியிடப்படவில்லை |  |
| சகுந்தலம் | அனசுயா | தெலுங்கு | படப்பிடிப்பில் |  |  |
# லோங் தீவுச் சண்டை

**புறூக்லின் சண்டை**, **புறூக்லின் மேட்டுநிலச் சண்டை** ஆகிய பெயர்களாலும் குறிப்பிடப்படும் **லோங் தீவுச் சண்டை** (Battle of Long Island) 1776 ஆகத்து 27 ஆம் தேதி இடம்பெற்றது. 1776 யூலை 4 ஆம் தேதி அமெரிக்க விடுதலைப் பிரகடனத்தின் பின்னர், அமெரிக்க விடுதலைப் போரில் இடம்பெற்ற முதல் பெரிய சண்டை இது. இதில் பிரித்தானியப் படை வெற்றி பெற்றது. வெற்றிகரமான பிரித்தானியப் படை நடவடிக்கையின் தொடக்கமாக அமைந்த இச்சண்டை, உத்திசார்ந்த முக்கியத்துவம் கொண்ட நியூயார்க் நகரத்தின் கட்டுப்பாட்டைப் பிரித்தானியருக்கு வழங்கியது. படைப் பயன்பாட்டிலும், சண்டை உக்கிரத்திலும் விடுதலைப் போரின் மிகப்பெரிய சண்டையாக இது அமைந்தது.  
1776 மார்ச் 17 இல் பிரித்தானியரை பொசுட்டன் முற்றுகையில் தோற்கடித்த பின்னர், தலைமைத் தளபதி ஜெனரல் ஜார்ஜ் வாசிங்டன், தனது படைகளை, அப்போது மான்கட்டன் தீவின் தென் முனைக்குள் அடங்கியிருந்த நியூயார்க் நகரத்தைப் பாதுகாப்பதற்காகக் கொண்டுவந்திருந்தார். போரில் நியூயார்க்கின் துறைமுகம் பிரித்தானியக் கடற்படைக்குச் சிறந்த தளமாக அமையக்கூடும் என்பதை உணர்ந்துகொண்ட வாசிங்டன், நகரத்தின் பாதுகாப்பைப் பலப்படுத்திக்கொண்டு பிரித்தானியரின் தாக்குதலுக்காகக் காத்திருந்தார். யூலை மாதத்தில், ஜெனரல் வில்லியம் ஓவேயின் தலைமையில் வந்த பிரித்தானியப் படை மான்ஹட்டனுக்குச் சற்றுத் தொலைவில் துறைமுகத்துக்கு எதிரே அமைந்திருந்த, மக்கள்தொகை குறைந்த இசுட்டேட்டன் தீவில் (Staten Island) இறங்கின. கப்பல்கள் மூலம் படிப்படியாகக் கீழ் நியூயார்க் குடாவில் தம்மைப் பலப்படுத்திய பிரித்தானியர், அடுத்த ஒன்றரை மாத காலத்தில் தமது படையினர் எண்ணிக்கையை 32,000 ஆக அதிகரித்தனர். துறைமுகத்தின் நுழைவாயிலைப் பிரித்தானியப் படைகள் கட்டுப்பாட்டில் வைத்திருக்கும் நிலையில், நகரத்தைப் பாதுகாப்பது கடினம் என்பதை உணர்ந்துகொண்ட வாசிங்டன், தனது படைகளில் பெரும்பகுதியை மான்கட்டனுக்கு நகர்த்தினார். மான்கட்டனே முதல் இலக்காக இருக்கும் என்று கருதியே அவர் இவ்வாறு முடிவெடுத்தார்.  
ஆகத்து 22 ஆம் தேதி, இசுட்டேட்டென் தீவுக்கு எதிரே தென்மேற்குக் கவுன்டியில் கிரேவ்சென்ட் குடாக்கரையில் பிரித்தானியப் படையினர் தரையிறங்கினர். இவ்விடம், மான்கட்டனுக்கான கிழக்கு ஆற்றுக் கடவையில் இருந்து 12 மைல்களுக்குச் சற்று அதிகமான தூரத்தில் இருந்தது. ஐந்து நாட்களின் பின்னர் பிரித்தானியர், குவான் மேட்டுநிலத்தில் இருந்த அமெரிக்கர்களின் பாதுகாப்பு நிலைகளைத் தாக்கினர். அமெரிக்கப் படைகளுக்குத் தெரியாமல், ஓவே தனது படைகளின் முக்கிய பிரிவுகளை அமெரிக்கப் படைகளுக்குப் பின்புறமாகக் கொண்டுவந்து, பக்கவாட்டில் இருந்து தாக்கினார். பீதிக்கு உள்ளாகிய அமெரிக்கப்படை காயம், இறப்பு ஆகியவற்றாலும், பிடிபட்டதாலும் இருபது வீதமானோரை இழந்தது. அதிகமான இழப்பு ஏற்படுவதை 400 மேரிலான்ட் படை வீரர்கள் தடுத்துவிட்டனர். எஞ்சிய அமெரிக்கப் படையினர், அவர்களது முதன்மைக் காப்பரண்கள் இருந்த புறூக்லின் மேட்டுநிலப் பகுதிக்குப் பின்வாங்கினர். பிரித்தானியர், அமெரிக்கப் படைகளை முற்றுகையிட முயன்றனராயினும், 29-30 இரவில், வாசிங்டன் தனது படைகளை எவ்வித பொருள், உயிர் இழப்புக்கள் இன்றி மான்கட்டனுக்கு நகர்த்தினார். மேலும் பல தோல்விகளை அடுத்து, வாசிங்டனும், அமெரிக்கப் படைகளும், நியூயார்க்கை விட்டு முழுவதுமாகத் துரத்தப்பட்டதுடனர். அத்துடன் அவர்கள் நியூ செர்சி ஊடாகப் பென்சில்வேனியாவுக்குப் பின்வாங்கவேண்டியும் ஏற்பட்டது.
# லோங் தீவுச் சண்டை

## பெறுபேறுகள்

லோங் தீவுச் சண்டையினால் கிடைத்த மிகமுக்கியமான பெறுபேறு அமெரிக்கர்களுக்கு வெற்றி இலகுவாகக் கிடைக்காது, போர் நீண்டதாகவும், கடுமையானதாகவும் இருக்கும் என்ற படிப்பினையாகும்.]]
# கோட்டூரு தனதிப்பலு

**கோட்டூரு தனதிப்பலு** (**Kotturu Dhanadibbalu**), இப்பௌத்த குடைவரையை உள்ளூர் மக்கள் *பாண்டவர் குகை* எனக் கூறுகின்றனர். இப்பௌத்தக் குடைவரை, ஆந்திரப் பிரதேச மாநிலத்தில் விசாகப்பட்டினம் மாவட்டத்தில் உள்ள *கோட்டூரு* கிராமத்தில் உள்ளது.
# கோட்டூரு தனதிப்பலு

## வரலாறு

சாரதா ஆற்றின் கரையில் அமைந்த கோட்டூரு தனதிப்பலு, கிமு முதல் நூற்றாண்டு முதல் கிபி இரண்டாம் முடிய உள்ள காலத்திய பௌத்த தூபியும், பிக்குகள் தங்கி தியானம் செய்துவதற்கான குடைவரைகளும் உள்ளது.
இப்பௌத்த தலத்தை உள்ளூர் மக்கள் *தனதிப்பலு* என்று அழைக்கின்றனர்.'''"
# கோட்டூரு தனதிப்பலு

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# சனா கான் (நடிகை)

**சனா கான்** (Sana Khan) ஓர் இந்திய நடிகை, விளம்பர மங்கை, மற்றும் நடனக்கலைஞரும் ஆவார். கான் முதலில் தனது தொழில் வாழ்க்கையை விளம்பரப் படங்களில் நடித்துத் தொடங்கி பின்னர் திரைத்துறைக்கு வந்தார். அவர் தென்னிந்தியத் திரைப்படங்களிலும், தொலைக்காட்சி விளம்பரங்களிலும் நடித்துள்ளார். சில திரைப்படங்களில் சிறப்புத் தோற்றமாக நடனக் காட்சிகளில் மட்டும் நடித்துள்ள இவர், சில தொலைக்காட்சி மெய் நிகழ்வுத் தெடார்களிலும் தோன்றியுள்ளார். இவர் 5 மொழிகளைச் சார்ந்த 14 திரைப்படங்களிலும், 50 க்கும் மேற்பட்ட விளம்பரப் படங்களிலும் நடித்துள்ளார்.
# சனா கான் (நடிகை)

## தொடக்க கால வாழ்க்கை

சனா கான் மும்பையில் பிறந்து வளர்ந்தார். அவரது தந்தை இசுலாமிய மதத்தைச் சார்ந்த மலையாளி ஆவார். இவர் கன்னூரைச் சார்ந்தவர். சனா கானுடைய தாய் சாயிடா மும்பையைச் சார்ந்தவர். கான் தனது மேல்நிலைக் கல்வியை மும்பையில் முடித்தார். இளம் வயதிலேயே விளம்பரத் துறையில் நடிக்க வந்து விட்டதால் அவர் அதற்குப் பின் தனது கல்வியைத் தொடரவில்லை.
# சனா கான் (நடிகை)

## தொழில் வாழ்க்கை

### திரைப்படங்கள்

கான் திரைத்துறையில் நடிகையாக குறைந்த பட்ஜெட் பாலிவுட் படமான *யே ஹி ஹை ஹை சொசைட்டி*, என்ற படத்தில் நடித்தார். இத்திரைப்படம் மார்ச் 2005 இல் திரைக்கு வந்தது. தொடர்ச்சியாக தொலைக்காட்சி விளம்பரங்களிலும், விளம்பரப் படங்களிலும் தோன்றத் தொடங்கினார்.
கானின் முதல் தமிழகத் திரைப்படத்துறையில் லட்சுமி மூவி மேக்கர்சால் தயாரிக்கப்பட்ட சிலம்பாட்டம் திரைப்படத்தில் அறிமுகமானார். இத்திரைப்படம் திசம்பர் 2008 ஆம் ஆண்டில் வெளியானது. இத்திரைப்படத்தில் முன்னணி கதாபாத்திரமாக நடித்த சிலம்பரசன், தனது திரைப்படமான *கெட்டவன்* படத்திற்காக சனா கானை ஒப்பந்தம் செய்து வைத்திருந்து பின்னர் அழைக்காமல் விட்டிருந்தார். சிலம்பரசன் சனா கானை சிலம்பாட்டம் படத்தின் முன்னணி பெண் கதாபாத்திரத்தில் நடிப்பதற்கு அழைத்திருந்தார். சனா கான் இத்திரைப்படத்தைத் தனக்கான முதல் திருப்பமாகக் குறிப்பிடுகிறார். மார்ச் 2010 இல் அவரது அடுத்த தமிழ்ப்படமான *தம்பிக்கு இந்த ஊரு* திரைப்படம் வெளியானது.  
அதே ஆண்டின் பிற்பகுதியில் சனா கான் நண்டமூரி கல்யாண் ராமின் ”கல்யாண்ராமின் கத்தி” திரைப்படம் மூலம் தெலுங்குத் திரைப்படத்துறையில் அறிமுகமானார். 2011 ஆம் ஆண்டு மே மாதத்தில் கோல்டன் மூவீஸ் தயாரிப்பு நிறுவனத்தின் ”கூல் சக்கத் ஹாட் மாகா” என்ற திரைப்படத்தின் மூலமாக கன்னடத் திரைத்துறையில் அறிமுகமானார். இவரது அடுத்த தமிழ்த் திரைப்படமான ஆயிரம் விளக்கு செப்பம்பர் 2011 இல் திரைக்கு வந்தது. இத்திரைப்படத்தில் கான் மதுரைப் பெண்ணாக நடித்திருந்தார். கான் மலையாளத் திரையுலகில், ”கிளைமாக்ஸ்” என்ற படத்தின் மூலமாக அறிமுகமானார். இத்திரைப்படத்தில் தென்னிந்திய நடிகை சில்க் ஸ்மிதாவாக நடித்திருந்தார்..
# டிப்ளோடோக்கசு

**டிப்ளோடோக்கசு** (Diplodocus) என்பது, டிப்பியோடோசிட் சோரோபாட் டைனோசோரின் அழிந்துபோன பேரினம் ஆகும். இதன் புதைபடிவங்கள் 1877 ஆம் ஆண்டில் எசு. டபிள்யூ. வில்லிஸ்டன் என்பவரால் கண்டுபிடிக்கப்பட்டது. 1878 இல் ஒத்னியேல் சார்லசு மாசு (Othniel Charles Marsh) என்பவரால் உருவாக்கப்பட்ட இதன் பொதுப் பெயர் ஒரு புது-இலத்தீன் சொல். இது கிரேக்கச் சொற்களான "டிப்ளோஸ்" (இரட்டை), "டோக்கோஸ்" (வளை) என்பவற்றிலிருந்து பெறப்பட்டது. இதன் வாலுக்குக் கீழேயுள்ள, இரட்டை வளை போன்ற கவரெலும்பு காரணமாக இப்பெயர் ஏற்பட்டது. இவ்வகையான கவரெலும்புகள் டிப்ளோடோக்கடுக்கு மட்டுமே தனித்துவமானது என முதலில் நம்பப்பட்டது. பின்னர் டிப்ளோடோசிட்டின் பிற உறுப்பினங்களுக்கும், *மமென்சுசோரசு* போன்ற டிப்ளோசிட் சோரோபாட் அல்லாதவற்றிலும் இது இருப்பது கண்டுபிடிக்கப்பட்டது.  
டைனோசோரின் இப்பேரினம், இப்போது நடு-மேற்கு வட அமெரிக்கா என அழைக்கப்படும் பகுதியில் யுராசிக் காலத்தில் வாழ்ந்தது. டிப்ளோடோக்கசுவின் புதைபடிவங்கள், நடு முதல் மேல் "மொரிசன் உருவாக்கம்" வரையில் மிகப் பொதுவாகக் கிடைக்கும் டைனோசோர் புதைவடிவங்களுள் அடங்குகின்றன. இவை பிந்திய கிமெரிஜியன் காலத்துள் அடங்கும் 154 க்கும் 152 க்கும் இடைப்பட்ட மில்லியன் ஆண்டுகளுக்கு முந்தியவை. "மொரிசன் உருவாக்கம்", *அப்பட்டோசோரசு*, *பரோசோரசு*, *பிராச்சியோசோரசு*, *புரொன்டோசோரசு*, *காமராசோரசு* போன்ற மிகப்பெரிய சோரோபாட் டைனோசோர்கள் ஆதிக்கம் செலுத்திய சூழல் ஆகும்.  
சோரோபாட் வடிவம், நீளமான கழுத்தும் வாலும், நான்கு உறுதியான கால்கள் என்பவற்றோடு கூடிய *டிப்ளோடோக்கசு* மிக இலகுவாக அடையாளம் காணத்தக்க டைனோசோர் ஆகும். பல ஆண்டுகளாக இதுவே அறியப்பட்ட டைனோசோர்களில் மிக நீளமானது. *அல்லோசோரசு*, *செராட்டோசோரசு* போன்ற கொன்றுண்ணிகளுக்கு, டொப்ளோடோக்கசின் அளவு அச்சுறுத்தலாக இருந்திருக்கக்கூடும். இவ்விரு கொன்றுண்ணிகளினது எச்சங்களும் அதே படைகளில் காணப்படுவது அவை இரண்டும் டிப்ளோடோக்கசுடன் ஒரே காலத்தில் வாழ்ந்ததைக் காட்டுகிறது.
# டிப்ளோடோக்கசு

## விவரம்

மிகவும் அறியப்பட்ட சோரோபாடுகளில் டிப்ளோடோக்கசு மிகப் பெரியதும், நீண்ட கழுத்தைக் கொண்டதுமான நான்குகால் விலங்கு. இதன் வால் நீளமான சவுக்குப் போன்றது. இதன் முன்னங்கால்கள், பின்னங்கால்களைவிடச் சற்றுக் குட்டையானவை. இதனால் அதன் உடல் கிடையான அமைப்பில் காணப்படுகின்றது. நீண்ட கழுத்தையும், வாலையும் கொண்டு நான்கு உறுதியான கால்களில் தாங்கப்பட்ட இவ்விலங்கின் எலும்புக்கூட்டு அமைப்பு தொங்கு பாலத்தை ஒத்துக் காணப்படுகிறது. 25 மீட்டர் நீளம் கொண்ட முழுமையான எலும்புக் கூட்டில் இருந்து, *டிப்ளோடோக்கசு கார்னெகீ* (*Diplodocus carnegii*) இப்போது மிக நீளமான டைனோசோராக அறியப்பட்டுள்ளது.  
பகுதி எச்சங்களில் இருந்து அறியப்படும் *டிப்ளோடோக்கசு அல்லோரம்* முன்னதைவிடப் பெரியது. அது நான்கு யானைகளின் அளவு இருக்கும் என மதிப்பிடப்பட்டுள்ளது. 1991 இல் இதை முதன் முதலாக விபரித்த டேவிட் கில்லெட் (David Gillette) அதன் நீளம் 52 மீட்டர் (171 அடி) வரை இருக்கலாம் என மதிப்பிட்டார். இதன் அடிப்படையில் அறியப்பட்ட டைனோசோர்களில் இதுவே மிகப்பெரியதாக இருந்தது (போதுமானதாக இல்லாத எச்சங்களைக் கொண்டு மதிப்பிடப்பட்ட *அம்பிகோவெலியாசு* போன்றவை தவிர). அக்காலத்தில் இதன் எடை 113 தொன்களாக இருக்கும் என மதிப்பிடப்பட்டது. இதன் நீளம் 33.5 மீட்டர் (110 அடி) எனப் பின்னர் திருத்தி மதிப்பிடப்பட்டது. பின்னர், முள்ளந்தண்டு எலும்புகள் 12-19 ஐ 20-27 ஆகப் பிழையாக வைத்து மதிப்பிட்டது கண்டுபிடிக்கப்பட்டதால் அதன் நீள மதிப்பீடு 32 மீட்டர் (105 அடி) ஆனது. பென்சில்வேனியாவின் பிட்சுபர்க்கில் அமைந்துள்ள கார்னெகீ இயற்கை வரலாற்று அருங்காட்சியகத்தில் வைக்கப்பட்டுள்ள, ஏறத்தாழ முழுமையான எலும்புக்கூட்டை அடிப்படையாக வைத்தே *டி. அல்லோரம்* டைனோசோரின் அளவு மதிப்பிடப்பட்டிருந்தது. இதன் 13 ஆவது வால் எலும்பு வேறு டைனோசோரின் பகுதி எனப் பின்னர் கண்டறியப்பட்டதால் அதன் நீள மதிப்பீடு மேலும் குறைந்தது. எலும்புக் கூட்டின் புதைபடிவத் துண்டுகள் மட்டுமே கிடைத்துள்ள *சுப்பர்சோரசு* போன்ற டைனோசோர்கள் பெரியனவாக இருக்கக்கூடும்.
# குமாரசாமி கவுண்டன் வலசு

**குமாரசாமி கவுண்டன் வலசு** இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் இருக்கும் ஒரு கிராமம் ஆகும். இது அப்பனூத்து பஞ்சாயத்திற்கு உட்பட்ட கிராமம் ஆகும். இங்குள்ள மக்களின் முக்கிய தொழில் விவசாயம் ஆகும்.பழனி-யில் இருந்து சுமார் 25 கி.மீ தொலைவிலும் தாராபுரத்தில் இருந்து சுமார் 15 கி.மீ தொலைவிலும் அமைந்துள்ளது.
# குமாரசாமி கவுண்டன் வலசு

## மக்கள்

2011 மக்கள் தொகை கணக்கெடுப்பின்படி தோராயமாக ~ 300 மக்கள் வசிக்கின்றனர்.இங்கு ஒரு ஆரம்பப்பள்ளி உள்ளது. அது ஒன்று முதல் ஐந்து வகுப்பு வரை தமிழ்வழி கல்வி வழங்குகிறது.
# குமாரசாமி கவுண்டன் வலசு

## கோவில்கள்

- காளியம்மன் கோவில்
- விநாயகர் கோவில்
- கருச்சி அப்பிச்சி கோவில்
- முனியப்பன் கோவில்
- காட்டு கருப்பணசாமி கோவில்
# குமாரசாமி கவுண்டன் வலசு

## வேளாண்மை

இவ்வூரின் முக்கிய தொழிலாக வேளாண்மை விளங்குகிறது. முக்கியமாக மக்காசோளம், நிலக்கடலை, பருத்தி ஆகியன பயிரிடப்படுகிறது. மழை மற்றும் நிலத்தடிநீர் ஆகியவை முக்கிய நீர் ஆதாரங்களாகும்.  
- பயிர்கள்:மக்காசோளம், நிலக்கடலை, பருத்தி
- காய்-கறிகள் : கத்தரி , வெங்காயம் , மிளகாய் , வெண்டைக்காய் , தக்காளி, சுரைக்காய் ,பீர்க்கங்காய் , பூசணி.  
இவையனைத்தும் ஒடடனசத்திரம் காந்தி சந்தை மற்றும் பழனி உழவர் சந்தைக்கு விற்பனைக்கு எடுத்து செல்லப்படுகிறது. இவை தவிர பாசிப்பயறு,உளுந்து , கொள்ளு ,நரிப்பயிர் போன்ற தானியங்களும் பயிரிடப்படுகின்றன. விவசாயம் சார்ந்த ஆடு வளர்ப்பு, மாடுவளர்ப்பு ஆகியவையும் செய்யப்படுகிறது.
# குமாரசாமி கவுண்டன் வலசு

## பேருந்துகள்

;சாலக்கடை 5
தடம் --> பழனி - தொப்பம்பட்டி - திருவாண்டாபுரம் - அப்பனூத்து - கு.க.வலசு - சாலக்கடை
;22
தடம் --> பழனி - தொப்பம்பட்டி - திருவாண்டாபுரம் - அப்பனூத்து - கு.க.வலசு  
;உழவர் சந்தை பேருந்து
தடம் --> பழனி - பூலாம்பட்டி - வாகரை - திருவாண்டாபுரம் - அப்பனூத்து - கு.க.வலசு
# ராமப்பா கோயில்

**இராமப்பா கோயில்** அல்லது **இராமலிங்கேஸ்வரர் கோயில்** (*Ramappa Temple or Ramalingeswara*) என்பது இந்தியாவின் தெலுங்கானா மாநிலத்தின், ஜெயசங்கர் பூபாலப்பள்ளி மாவட்டத்தில், பாலம்பேட் கிராமத்தில் உள்ள ஒரு சிவன் கோயில் ஆகும்.  
இராமலிங்கேஸ்வரருக்கு அமைக்கபட்ட இக்கோயிலை, பொ.ஊ. 11ம் நூற்றாண்டில் கட்டியவர் காக்கத்தியர் படைத்தலைவர் ரேச்சர்ல ருத்திரன் ஆவார்.  
இக்கோயிலை யுனெஸ்கோ நிறுவனம் சூலை 2021-இல் உலகப் பாரம்பரியப் பண்பாட்டுக் களமாக அறிவித்துள்ளது.
# ராமப்பா கோயில்

## அமைவிடம்

காக்கத்தியர்களின் தலைநகரமான வாரங்கல் நகரத்திலிருந்து 77 கி.மீ. தொலவிலும், மாநிலத் தலைநகரம் ஐதராபாத்திலிருந்து 157 கி.மீ. தொலைவிலும் ராமப்பா கோயில் உள்ளது.  
இக்கோயிலின் பொ.ஊ. 1213ம் ஆண்டின் கல்வெட்டுக் குறிப்பின் படி, காக்காத்திய மன்னர் கணபதி தேவாவின் ஆட்சிக்காலத்தில், அவரது தலைமைப் படைத்தலைவர் ரேச்சர்ல ருத்திரன் என்பவர் இக்கோயிலைக் கட்டியதாக அறியப்பாடுகிறது.  
இக்கோயில் அழகிய சிற்பங்களுடன் செம்மணற்கலால் கட்டப்பட்டுள்ளது. மேலும் கோயிலைத் தாங்கும் தூண்கள் கருங்கற்களால் நிறுவப்பட்டுள்ளது. கோயில் கருவறை செங்கற்களால் கட்டப்பட்டுள்ளது.
இந்தியத் தொல்லியல் ஆய்வகம் இக்கோயிலை சீரமைத்தும், பராமரித்தும் வருகிறது. .
# சாண்ட்ரா சிஸ்னெரோஸ்

**சாண்ட்ரா சிஸ்னெரோஸ்** (*Sandra Cisneros*, டிசம்பர் 20, 1954 ) ஒரு மெக்ஸிகோ-அமெரிக்கா பெண் எழுத்தாளர். இவரின் முதல் சிறுகதை படைப்பு *மாங்கோ தெருவில் ஒரு வீடு* (*The House on Mango Street*) 1984 ல் எழுதினார். அவரின் சிறந்த படைப்பான *அலறும் பெண் சிறுகுடாவும் பிற கதைகளும்* (*Woman Hollering Creek and Other Stories*) என்னும் 1991ஆம் ஆண்டு வெளியான சிறுகதைத் தொகுப்பை எழுதினார்.
# சாண்ட்ரா சிஸ்னெரோஸ்

## வாழ்க்கை

'சாண்ட்ரா சிஸ்னெரோஸின் பெற்றோருக்கு ஏழு குழந்தைகள். இவர் மூன்றாவது குழந்தையாகப் பிறந்தார். மற்ற அனைத்து குழந்தைகளும் ஆண் குழந்தைகள். இவரின் தாத்தா மெக்ஸிகோ குடியரசுத் தலைவர் மாளிகையில் பியானொ வாசித்து வந்தார். எனவே சிஸ்னெரோஸ் நல்ல வசதியான குடும்பத்தில் வாழ்த்து வந்தார்.
# சாண்ட்ரா சிஸ்னெரோஸ்

## ஆசிரியர் பணி

சாண்ட்ரா சிஸ்னெரோஸ் ஒரு எழுத்தாளராகவும் கவிஞராகவும் இருந்தார்